《题汪日宾西楼附山甫达之》
宋代·舒岳祥

不忘西来意，开窗西复西。
柳悬鱼怒颊，蒲缚蟹团脐。
县近更传信，寺围钟到齐。
山翁出山处，放杖得新题。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。